Celine Fariala Mangaza

Celine Fariala Mangaza, Mama Leki ezizenez ere ezaguna, (Bukavu, 1967ko abuztuaren 27a – ibidem, 2020ko maiatzaren 28a) kongoar jostuna eta pertsona desgaituen eskubideen aldeko ekintzailea  izan zen.

 Bizitza 
Bukavu hirian jaio zen 1967ko abuztuaren 27an. 3 urterekin poliomielitisa izan zuen. Desgaitasuna eta garai hartan neskak eskolara ez joateko ohitura izan arren, 1974an ikasten hasi zen. Seigarren mailan (beste datuen arabera, zortzigarren mailan) ikasten ari zela, eskola utzi zuen jostun izateko. 2006an jostun prestakuntza zentroa sortu zuen emakume desgaituzentzako.  Bukavuko Safeco gobernuz kanpoko erakundeko presidenteordea ere izan zen, kongoar emakumeei trebetasun digitalak irakasten zizkiena.

Leki hitzak «izeba» esan nahi du lingala hizkuntzan eta Kongoko komunitatearen errespetu seinalea da.

1994an Fidel Batumikerekin ezkondu zen. Lau seme-alaba izan zituzten.

2020ko maiatzaren 28an hil zen Bukavun COVID-19aren ondorioz.

 Erreferentziak 

 Kanpo estekak 

Kategoria:Kongoko Errepublika Demokratikoko aktibistak
Kategoria:Pertsona desgaituen eskubideen aldeko ekintzaileak
Kategoria:Giza eskubideen aldeko emakumeak
Kategoria:Desgaitasuna duten aktibistak
Kategoria:Emakume jostunak
Kategoria:Kongoko Errepublika Demokratikoko emakumeak
Kategoria:COVID-19 gaixotasunaren biktimak